Duševná zaostalosť

Duševná zaostalosť alebo mentálna retardácia  alebo mentálna nedostatočnosť alebo duševné postihnutie (staršie slabomyseľnosť; najmä vrodené formy oligofrénia; veľmi zastarano aj sprostosť, blbosť; veľmi zastar. aj idiotia, idiotstvo; v MKCH-10 F70-F79) je zastavenie alebo nedokončenie vývinu intelektu. Presné definície sa rôznia. V diagnostike (z dôvodu nedostatku iných možností objektívnej diagnózy) sa ako duševná zaostalosť chápe IQ pod 70 a pri IQ mierne nad 70 hovoríme o hraničnej duševnej zaostalosti.

Duševná zaostalosť sa prejavuje zníženou schopnosťou orientovať sa v životnom prostredí, obmedzenými možnosťami vzdelania a zníženou sociálnou prispôsobivosťou.

Delenie podľa MKCH-10 (v zátvorke staré názvy) 
 ľahká duševná zaostalosť (staršie: debilita)
 stredný stupeň duševnej zaostalosti (staršie: imbecilita)
 ťažká duševná zaostalosť (staršie: imbecilita)
 hlboká duševná zaostalosť (staršie: idiotia)
 iná duševná zaostalosť

Podrobnejšie pozri článok: Duševná zaostalosť – mentálna retardácia (MKCH-10)

Duševné poruchy